 Madaxweynaha Somaliland Mudane Muuse Biixi Cabdi ayaa wakhtigii uu ku jiray ololaha doorashada, waxa uu ballan-qaaday inuu ka shaqayn doono horumarinta dhallinyarada, iyadoo uu dhawr jeer ka qayb-galay tartamo xilliyadii Ramadaanta ka socday garoomada qaarkood, waxaase laga sugayaa inuu waddanka ka hirgeliyo tartamo ciyaareed oo xilliyeysan oo dhallinyarada ka caawiya inay xirfaddooda kusoo bandhigaan, xijaabna uga noqdo aafada tahriibka oo marka wax ay ku mashquulaan ay waayaan ay ku dhiiradaan inay u badheedhaan khatarta tahriibta. 